Toshkentdagi “O‘zbekneftgaz” zapravkalarida Ai-80 benzini narxi ko‘tarildi

Toshkent shahridagi “O‘zbekneftgaz”ga tegishli avtomobillarga yoqilg‘i quyish shoxobchalarida Ai-80 markali benzin narxi ko‘tarilib, 6800 so‘mni tashkil qilmoqda. Bu haqda “Daryo” muxbiri xabar qilmoqda.

 Ai-80 markali benzin narxi 6800 etib belgilandi.
Ushbu markadagi benzin narxlarining oshishi 2021-yil dekabrdan beri kuzatilmagandi. O‘sha vaqtda kompaniya Ai-80 benzin narxini 6500 so‘m etib belgilangandi.
Respublika tovar-xomashyo birjasi O‘zbekistonda 2021-yil boshidan buyon avtomobil benzini segmentida narxlarning o‘sishiga oid ma’lumotlarini e’lon qilgandi. Unga ko‘ra, Ai-80 benzini narxi o‘rtacha 63,2 foizga o‘sgan. Keyinchalik O‘zbekistonda 2022-yildan boshlab Ai-80 benzinidan bosqichma-bosqich voz kechish rejalashtirilayotgani xabar qilindi. Uning o‘rniga Ai-92 benzini ishlab chiqarilishi aytilgandi.
Benzin narxlari keskin ko‘tarilgandan so‘ng noyabr oyining ikkinchi yarmiga kelib birja savdolarida Ai-80 markali benzin narxi tushishni boshladi.
17-noyabr savdolarda benzin narxi 9 million 365 ming so‘mgacha tushib, 15-noyabrga nisbatan 8 foizga arzonlashgan. 18-noyabr kuni esa 9 million 180 ming 500 so‘mga pasayib, 9 foizga arzonlashgan. 22-noyabr holatiga ko‘ra benzin narxi hamon tushishda davom etmoqda. Birja matbuot xizmatining ma’lum qilishicha, 15–21-noyabr kunlari benzinning kunlik o‘rtacha narxlari mahsulotning bir tonnasi uchun 10 129 400 so‘mdan 9 168 400 so‘mgacha, ya’ni 9,5 foizga pasaygan. 23-noyabr kuni O‘zbekiston birja savdolarida Ai-80 markali benzin narxi bir haftada 15 foizga arzonlashgani ma’lum bo‘ldi.
 “So‘kib ketadigan haydovchilar ko‘paydi”. Toshkent zapravkalaridagi narxlar bo‘yicha reportaj